10/11/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN627A 2009/1-0

Resolución de 22 de outubro de 2010, da Dirección Xeral de Industria, Enerxía e Minas, pola que se somete a información pública a solicitude de autorización administrativa, recoñecemento da utilidade pública e aprobación do proxecto de execución do gasoduto de distribución de gas natural denominado “Eixo APA-16 As Pontes de García Rodríguez”, promovido pola empresa Gas Galicia SDG, S. A. (expediente IN627A 2009/1-0) De acordo co disposto na Lei 34/1998, de 7 de outubro, do sector de hidrocarburos, no Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, no Decreto 62/2010, de 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), nos artigos 17 da Lei de Expropiación Forzosa e 56 do seu Regulamento, na Lei 9/2002, de 30 de decembro, de ordenación urbanística e protección do medio rural de Galicia e demais normativa específica de aplicación, sométese a información pública o proxecto de execución do gasoduto de distribución de gas natural denominado “Proxecto de Instalacións do Eixo APA-16 As Pontes de García Rodríguez”, declarado de utilidade pública polo artigo 103 da citada Lei 34/1998. PETICIONARIO: GAS GALICIA SDG, S. A., con enderezo na rúa Lisboa, s/n, edificio Área Central, local 31-HIJ, 15707 - Santiago de Compostela (A Coruña). ANTECEDENTES: Gas Galicia SDG, S. A. presentou, con data 1 de xuño de 2009, solicitude de autorización administrativa, recoñecemento de utilidade pública e aprobación do proxecto de execución do gasoduto de distribución de gas natural denominado “Eixo APA-16 As Pontes de García Rodríguez”. Ante esta solicitude, a Dirección Xeral de Industria, Enerxía e Minas resolveu, con data 28 de maio de 2010, iniciar o trámite de competencia para o outorgamento da autorización administrativa de dito gasoduto de distribución de gas natural, para os efectos previstos no artigo 5.° do Decreto 62/2010, de 15 de abril. Dita resolución foi publicada no DOG de 29 de xuño de 2010 e durante o prazo establecido (30 días) non se presentaron outras solicitudes en concorrencia. En consecuencia, procede continuar co procedemento de outorgamento da autorización administrativa solicitada por Gas Galicia SDG, S. A. OBXECTO DA PETICIÓN: Autorización administrativa, recoñecemento da utilidade pública e aprobación do proxecto de execución do gasoduto de distribución de gas natural denominado “Eixo APA-16 As Pontes de García Rodríguez”. A autorización de instalacións que se solicita comportará, de acordo co que establecen os artigos 103 e 105 da Lei 34/1998, de 7 de outubro, os beneficios da declaración de utilidade pública e a necesidade de ocupación urxente para os efectos de expropiación forzosa dos bens e dereitos afectados, necesarios para o establecemento destas instalacións e da imposición e o exercicio da servidume de paso e doutras limitacións de dominio. CARACTERÍSTICAS DAS INSTALACIÓNS: O citado gasoduto de distribución de gas natural discorre en todo o seu percorrido polo termo municipal de As Pontes de García Rodríguez, na provincia de A Coruña, e consta de dous ramais: – Ramal a As Pontes: este ramal parte da posición de válvulas existente, posición 03A, pertencente ao gasoduto Mugardos-As Pontes-Guitiriz de Reganosa, e finaliza no núcleo urbano de As Pontes, xunto á estrada AC-105 (rúa Blanco Amor). – Ramal a Pena Porreira: este ramal ten o mesmo punto de inicio que o anterior, na posición 03A de Reganosa, e finaliza no parque empresarial Pena Porreira, xunto á industria EINSA. A condución realizarase en aceiro ao carbono, terá unha presión máxima de servizo de 16 bar e acadará unha lonxitude total de 7.368 m, dos cales 2.618 pertencen ao ramal de As Pontes e 4.750 ao ramal de Pena Porreira, e cos seguintes diámetros: As instalacións auxiliares deste gasoduto son as seguintes: TERMOS MUNICIPAIS AFECTADOS: A solicitude afecta ao termo municipal de As Pontes de Mayca Petrutiu Boldijar, na provincia de A Coruña. ORZAMENTO: O orzamento das instalacións ascende á cantidade de un millón trescentos vinte e cinco mil cincuenta e seis euros con vinte céntimos (1.325.056,20 €). AFECCIÓN A LEIRAS PARTICULARES: A afección a leiras particulares derivada da construción do presente ramal de distribución de gas natural concrétase na seguinte forma: 1) Expropiación forzosa en pleno dominio dos terreos sobre os que se construirán os elementos de instalación fixa en superficie.2) Para as canalizacións: A) Imposición de servidume permanente de paso de gas ao longo do trazado da condución, nunha franxa de terreo de tres (3) metros de ancho, un e medio (1,5) a cada lado do eixo, por onde discorrerá soterrada a canalización e cables de telecomunicación e telemando que se requiran para a condución de gas. Así mesmo, instalaranse nesta franxa os elementos auxiliares e de sinalización, estando suxeita ás seguintes limitacións: – Prohibición de efectuar traballos de arada, cava ou similares a unha profundidade superior a cincuenta (50) centímetros, así como de plantar árbores ou arbustos de tallo alto. – Prohibición de realizar calquera tipo de obras ou efectuar algún acto que puidese danar ou perturbar o bo funcionamento das instalacións, a unha distancia inferior a cinco (5) metros do eixo do trazado, a un e outro lado do mesmo. Esta distancia poderá reducirse sempre que se solicite expresamente e se cumpran as condicións que, en cada caso, fixe o órgano competente da Administración. – Libre acceso do persoal e equipos necesarios para a vixilancia e para manter, reparar ou renovar as instalacións, con pagamento, no seu caso, dos danos que se ocasionen. – Posibilidade de instalar os fitos de sinalización ou delimitación e os tubos de ventilación, así como de realizar as obras superficiais ou soterradas que sexan necesarias para a execución ou funcionamento das instalacións. – Obriga de informar ao titular da canalización de gas do alcance de calquera obra de escavación ou construción que se pretenda realizar no futuro, fóra da franxa de servidume pero dentro da zona de seguridade definida na norma UNE 60-305-83, a distancia ao eixo da canalización inferior a cinco (5) metros, para a determinación e o establecemento das precaucións ou medidas de seguridade convenientes que preserven de posibles riscos á condución de gas. B) Ocupación temporal, como necesidade derivada da execución das obras, da zona que se reflicte para cada leira nos planos parcelarios de expropiación e na que se fará desaparecer todo obstáculo, así como realizar as obras necesarias para o tendido e montaxe das instalacións e elementos anexos, executando as obras ou operacións precisas para ditos fins.3) Para o paso dos cables de liñas, equipos de telecomunicación e elementos dispersores de protección catódica: A) Imposición de servidume permanente de paso nunha franxa de terreo dun (1) metro de ancho, por onde discorrerán soterrados os cables de conexión. Para os leitos dispersores da protección catódica, a franxa de terreo onde se establece a imposición de servidume permanente de paso, terá como anchura, a correspondente á da instalación máis un (1) metro a cada lado. Esta franxa estará suxeita ás seguintes limitacións: – Prohibición de efectuar traballos de arada ou similares a unha profundidade superior a cincuenta (50) centímetros, así como a plantar árbores ou arbustos e realizar calquera tipo de obras, construción ou edificación a unha distancia inferior a un metro e medio (1,5) a cada lado do cable de conexión ou do límite da instalación soterrada dos leitos dispersores, podendo exercer o dereito de talar ou arrincar as árbores ou arbustos que houbera a distancia inferior á indicada. – Libre acceso do persoal e equipos necesarios para poder manter, reparar ou renovar as instalacións, con pagamento, no seu caso, dos danos que se ocasionen. B) Ocupación temporal, como necesidade derivada da execución das obras, da zona que se reflicte para cada leira nos planos parcelarios de expropiación e na que se fará desaparecer todo obstáculo, así como realizar as obras necesarias para o tendido e montaxe das instalacións e elementos anexos, executando as obras ou operacións precisas para ditos fins. O que se fai público para coñecemento xeral e especialmente dos propietarios de terreos e demais titulares afectados polo proxecto de instalacións do ramal de distribución de gas natural denominado “Eixo APA-16 As Pontes de García Rodríguez”, relación que se insire como ANEXO a esta resolución, para que podan examinar o mesmo nesta Dirección Xeral de Industria, Enerxía e Minas da Consellería de Economía e Industria, edificio administrativo San Caetano, bloque 5, 4.° andar, 15781 - Santiago de Compostela, ou no seu Departamento Territorial de A Coruña, Edificio Administrativo Monelos, praza Luís Seoane, 1.° e 2.° andar, 15008 - A Coruña, e presentar por duplicado en ditos centros as alegacións que consideren oportunas no prazo de vinte días a partir do seguinte á publicación deste anuncio. Faise constar que esta publicación realízase igualmente para os efectos determinados polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, cando os interesados sexan descoñecidos, se ignore o lugar ou o medio de notificación, ou ben, intentada a notificación non se puidese realizar. O director xeral de Industria, Enerxía e Minas Asdo.: Ángel Bernardo Tahoces ANEXO: Relación de leiras afectadas polo proxecto “Eixo APA-16 As Pontes de García Rodríguez” ABREVIATURAS UTILIZADAS: ML - Lonxitude de traza; SP - Servidume de paso; OT - Ocupación temporal; PD - Pleno dominio; POL. Polígono; PAR - Parcela; C - A Coruña; AS - As Pontes de García Rodríguez; PO - Posición; EPC - Estación de protección catódica TERMO MUNICIPAL: As Pontes de García Rodríguez (A Coruña)